“ไดอิ กรุ๊ป”น้องใหม่ป้ายแดง พร้อมเทรด mai พรุ่งนี้ตามนัด
 “ไดอิ กรุ๊ป” หรือ DAII น้องใหม่ป้ายแดงธุรกิจผลิตภัณฑ์รั้วสำเร็จรูป ธุรกิจรับสร้างบ้าน ธุรกิจผลิตภัณฑ์ประตูและหน้าต่างอลูมิเนียมสำเร็จรูป พร้อมเทรด mai พรุ่งนี้ตามนัด จำนวนหุ้น IPO 30,000,000 หุ้น ราคา IPO บาท 4.00 บาท โดยมีบริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เป็นที่ปรึกษาทางการเงิน
22 ก.ค. 2558

ตลาดหลักทรัพย์ เอ็ม เอ ไอหรือ mai ระบุว่า mai รับหลักทรัพย์หุ้นสามัญ บริษัท ไดอิ กรุ๊ป จำกัด (มหาชน) หรือ DAII เข้าตลาดรอง mai กลุ่มอุตสาหกรรมอสังหาริมทรัพย์และก่อสร้างวันที่เป็นหลักทรัพย์จดทะเบียนและเริ่มทำการซื้อขาย  23 ก.ค. 2558 โดยมีบริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เป็นที่ปรึกษาทางการเงิน
โดยบริษัทมีจำนวนหุ้นหุ้นสามัญจดทะเบียนกับตลท. 130,000,000 หุ้น จำนวนหุ้นสามัญชำระแล้ว 130,000,000 หุ้นราคา Par 1.00 บาทต่อหุ้น ทุนชำระแล้ว 130,000,000.00 บาท จำนวนหุ้น IPO 30,000,000 หุ้น ราคา IPO บาท                                     4.00 บาท
ทั้งนี้ บริษัทดำเนินธุรกิจ แบ่งออกเป็น 3 ธุรกิจ คือ (1) ธุรกิจผลิตภัณฑ์รั้วสำเร็จรูป ผลิตและจัดจำหน่ายผลิตภัณฑ์รั้วสำเร็จรูปภายใต้ชื่อ “เฟนเซอร์” (FENZER) และ “นิวโว” (NUEVO)
(2) ธุรกิจรับสร้างบ้าน รับสร้างบ้านกึ่งสำเร็จรูป ภายใต้ตราสินค้า “คิวเซฟ ไดมอนด์” (Qsaf Diamond)  และรับสร้างบ้านสำเร็จรูป ภายใต้ตราสินค้า “กินซ่าโฮม” (Ginza Home)
(3) ธุรกิจผลิตภัณฑ์ประตูและหน้าต่างอลูมิเนียมสำเร็จรูป เป็นตัวแทนจำหน่ายผลิตภัณฑ์ประตูและหน้าต่างอลูมิเนียม ภายใต้ตราสินค้า “เอเทค” (ATECH) และอื่นๆ
 